בית ספר רימון למוזיקה הינו בית ספר על-תיכוני אשר נוסד בשנת 1985. מחלום של מעטים, הפך רימון למוסד המוביל בארץ בלימודי מוזיקה בו לומדים בממוצע 500 סטודנטים בשנה, ולו מעל ל-5000 בוגרים בעמדות מפתח בתעשיית המוזיקה והבידור בכל הארץ.
בית הספר שם דגש רב על המקצועות המעשיים, על לימוד פרטני ונגינה בקבוצות. מסלול הלימודים המלא ברימון אורכו שלוש שנים ומקנה תעודת בוגר רימון ובנוסף קיימים גם מסלולים לתואר אקדמי בארץ ובחו”ל (לרימון תואר משותף עם Berklee College of Music בבוסטון ארה”ב שהינו המוסד המוביל בעולם ללימודי מוזיקה עכשווית) וכן מסלולים שאורכם שנה אחת בלבד.
מגמות הלימוד של בית הספר: הפקה מוזיקלית ואלקטרונית, הלחנת שירים, עיבוד, הלחנה וניצוח, מסלול למבצעי ג’אז מצטיינים ומסלולים יחודיים לפסנתרנים, בסיסטים, מתופפים, גיטריסטים, נגני כלי נשיפה וזמרים. מהיוצרים המוכרים בתעשיית המוזיקה שלמדו ברימון: מירי מסיקה, קרן פלס, דורון טלמון (ג’יין בורדו), אביב גפן, דניאל סולומון, דין דין אביב, סגיב כהן, שי צברי, עילי בוטנר וילדי החוץ, בן ארצי, איה כורם, אפרת גוש, הילה רוח, אוהד חיטמן, ערן צור, אחינועם ניני, שמוליק נויפלד, תמיר קליסקי, סיוון טלמור ועוד רבים. בוגרינו משתלבים בתעשיית המוזיקה גם כמורים, נגנים, מעבדים, מפיקים מוזיקליים כותבי ומלחיני מוזיקה לסרטים ותיאטרון, פרסומות ועוד.
ברימון נלמדים כל הסגנונות, כל הכלים וכל מקצועות המוזיקה: ביצוע, הפקה, הלחנה, ניצוח, שירה, מוזיקה אלקטרונית, ג’אז, אתני, קלאסי, ישראלי עכשווי, ים תיכוני ועוד.